PIXELFILMS PRODUCTION кинокомпания чын “җәйге” клип тәкъдим итәчәк (ВИДЕО)

	Җәй айларында барлык артистлар җырлар яздыра, клиплар төшерә, концерт сезонына әзерләнә. PIXELFILMS PRODUCTION кинокомпаниясендә дә кызу урак өсте бара: атаклы һәм танылып килүче бик күп җырчылар клиплар төшерә. Артистларның бу ашкынуы аңлашыла да: җырчылар  бу елның көзендә дәрәҗәле “Манзара” музыкаль премиясе лауреаты исеменә лаек булу өчен көч түгә.	 Шушы көннәрдә җырчы, көрәшче Булат Гыйләҗев тә “Бәхет чишмәсе” җырына беренче клибын төшерде. Көрәшчеләр тормышын чагылдыручы күңелле клипның сценаристы һәм режиссеры Айдар Шәймәрданов, видеооператор һәм режиссер - Ринас Васиков. Клипны беренче булып GONGTV спорт һәм музыка каналы тәкъдим итәчәк.     
	Гөлшат МИНГАЗИЗОВА	
Gong-TV

	№ --- | 19.07.2017	


